Nafarroako Parlamentuko Mahaiak, 2018ko irailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Nafarroako Unibertsitate Publikoan 2019-2020 ikasturtean Medikuntzako Gradua ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 24an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Bakartxo Ruiz Jaso andreak, Legebiltzarreko Erregelamenduan xedatutakoaren babesean, honako eskaera egin nahi dio Parlamentuko Mahaiari, datorren irailaren 27an egingo den Osoko Bilkuran Nafarroako Gobernuak hurrengo galdera erantzun dezan:

Medikuntza Gradua NUPen 2019-20 ikasturtean ezartzeko aukera baieztatu izan dute azken hilabeteotan bai Solana eta Dominguez kontseilariek, baita NUPeko errektoreak ere, hainbat galdera eta agerraldietan.

Ikasturte berrirako hilabete batzuk falta direnean, eta gobernuak daukan informazioaren arabera, zein egoeratan dago prozesua eta zein urrats dago emateko heldu den ikasturtean gradua ezar dadin?

lruñean, 2018ko irailaren 20an

Foru parlamentaria: Bakartxo Ruiz Jaso